KOMMISSIONENS FORORDNING (EF) Nr. 2416/95 af 13. oktober 1995 om gennemførelsesbestemmelser til Rådets forordning (EF) nr. 2179/95 om autonom og midlertidig tilpasning af visse landbrugsindrømmelser i Europaaftalerne og om ændring af forordning (EF) nr. 3379/94 om åbning og forvaltning af visse EF-kontingenter i 1995 for visse landbrugsprodukter og øl, hvad angår indførsel i Fællesskabet af visse landbrugsprodukter med oprindelse i Polen
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 2179/95 af 8. august 1995 om autonom og midlertidig tilpasning af visse landbrugsindrømmelser i Europaaftalerne og om ændring af forordning (EF) nr. 3379/94 om åbning og forvaltning af visse EF-kontingenter i 1995 for visse landbrugsprodukter og øl (1) for at tage hensyn til den landbrugsaftale, som er indgået under de multilaterale handelsforhandlinger i Uruguay-rundens regi, særlig artikel 2, og
ud fra følgende betragtninger:
Polen har over for Den Europæiske Union truffet eller vil hurtigst muligt træffe foranstaltninger svarende til dem, der er omhandlet i artikel 2, stk. 1, 8 og 9, i forordning (EF) nr. 2179/95;
i overensstemmelse med stk. 10 i nævnte artikel bør de foranstaltninger, der er fastsat i stk. 1, 8 og 9 i denne artikel, derfor iværksættes;
følgelig bør Kommissionens forordninger om anvendelsen af Europaaftalen med Polen (2) og om anvendelsen af Rådets forordning (EF) nr. 3379/94 af 22. december 1994 om åbning og forvaltning af visse EF-kontingenter i 1995 for visse landbrugsprodukter og øl (3) ændres med virkning for perioden fra den 1. juli til den 31. december 1995;
følgende forordninger bør derfor ændres:
- forordning (EØF) nr. 584/92 (4), senest ændret ved forordning (EF) nr. 2252/95 (5)
- forordning (EØF) nr. 2698/93 (6), senest ændret ved forordning (EF) nr. 2252/95
- forordning (EØF) nr. 2699/93 (7), senest ændret ved forordning (EF) nr. 2252/95
- forordning (EF) nr. 121/94 (8), senest ændret ved forordning (EF) nr. 2252/95
- forordning (EF) nr. 629/95 (9), senest ændret ved forordning (EF) nr. 2252/95
- forordning (EF) nr. 1439/95 (10), senest ændret ved forordning (EF) nr. 2252/95
- forordning (EF) nr. 1440/95 (11), senest ændret ved forordning (EF) nr. 2252/95
- forordning (EF) nr. 1942/95 (12), senest ændret ved forordning (EF) nr. 2252/95
som fastsat i artikel 2, stk. 9, i Rådets forordning (EF) nr. 2179/95 bør også det specifikke beløb, der anvendes inden for det kontingent på 169 000 ungtyre til opfedning, som er åbnet inden for GATT, nedsættes til 399 ECU/ton fra den 1. juli til den 31. december 1995;
Kommissionens forordning (EF) nr. 1462/95 af 27. juni 1995 om åbning og forvaltning af et toldkontingent for import af ungtyre til opfedning (1. juli 1995 til 30. juni 1996) (13) bør derfor ændres:
de i denne forordning fastsatte foranstaltninger er i overensstemmelse med udtalelse fra de berørte forvaltningskomitéer -
UDSTEDT FØLGENDE FORORDNING:
Artikel 1
De præferencetoldsatser for indførsel af landbrugsprodukter med oprindelse i Polen, der er fastsat i de gennemførelsesforordninger til Europaaftalen med Polen og i de gennemførelsesforordninger til forordning (EF) nr. 3379/94, hvis liste er anført i bilag I til nærværende forordning, erstattes af dem, der er fastsat i bilag II til nærværende forordning.
Artikel 2
I forordning (EF) nr. 1462/95 foretages følgende ændringer:
1) I artikel 1 indsættes som stk. 5:
»5. For produkter med oprindelse i Polen er importtolden på 399 ECU/ton plus 16 % i perioden fra 1. juli til den 31. december 1995.«
2) I artikel 6, stk. 3, indsættes følgende afsnit:
»For produkter med oprindelse i Polen er sikkerheden dog på 968 ECU/ton i perioden fra den 1. juli til den 31. december 1995.«
Artikel 3
Denne forordning træder i kraft på dagen for offentliggørelsen i De Europæiske Fællesskabers Tidende.
Den anvendes fra 1. juli til 31. december 1995.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 13. oktober 1995.